Kdo je?
Se zajebavaš? Štiri zjutraj je.
Kaj?
Tam ostani, prihajam.
Kaj je? Kam greš, Gerardo?
Tu počakaj.
Pozdravljena, inšpektor in Díaz.
- Si to omenil še komu? - Ne, inšpektor.
- Menil sem, da hočeta to videti čim prej. - Kaj se je zgodilo?
Končal sem izmeno in se peljal domov,
ko me je ta kmet ustavil in me na smrt prestrašil.
- Je omenil še komu? - Ne. Rekel sem, naj prepusti nam.
Dobro.
V takem stanju je kot druge. Slečena, zvezana.
Z ranami na vratu. Kot bi Slačilec vstal od mrtvih.
Ne, kakšen psihopat je videl na televiziji in ga posnemal.
Ne bi bilo prvič.
Kdo je tako nor, da bi posnemal Slačilca?
Si se prepričal, da ni mogoče živa?
Živa? Ni govora.
Gotovo je mrtva.
Díaz! Pokliči rešilca!
WOMEN IN BLUE
Dragi.
Kaj je? Koliko je ura?
Zgodaj je še.
Koliko noči boš še spal tu?
María, ne zdaj, utrujen sem.
Zelo utrujen sem. Spati moram.
- Ne morem spati. - Prav.
Včeraj sem šla na pogreb Paole Machado.
- Kdo je to? - Zadnja Slačilčeva žrtev.
- Zakaj si šla? - Ne vem.
Njena sestra je prišla na postajo. Govorila sem z njo.
Pogreb je bil na Panteonu, kjer je pokopana Natalia.
Zadnje čase pogosto premišljujem o njej.
Zdi se mi, da je v službi za vsako mojo odločitvijo ona.
Kot bi...
Dragi?
AVTOMOBILSKI VODNIK
- Jessica, kako si? - Kaj bi rada?
Oprosti, tvoj šef v restavraciji mi je povedal, kje si.
Imaš nekaj minut časa? Smem naprej?
Zakaj si šla na pogreb?
Ker vem, kako je, ko izgubiš bližnjega.
- Kam jo peljete? - Kdo ste?
Inšpektor Herrera. Vodim primer. Dekle so davili z vrvjo.
Ne z vrvjo, z rokami.
Kako je preživela, doktor?
V vratu ima tumor. Mogoče je prikril utrip.
Mogoče ni čutil utripa in mislil, da je mrtva.
- Bo preživela? - Po operaciji bomo vedeli.
- Vemo, kako ji je ime? - Alma Álvarez. Prijateljica je povedala.
- Prijateljica? Je še tu? - Ja, v čakalnici.
- Greva. - Hvala.
- Govoriti morava z njo. - Lucas Otero z Independencie.
Kje je Nacho?
V kongresu. Zdaj sem jaz zadolžen za policijo.
Dobro, da vem.
Menda so v obcestnem jarku našli žensko.
Mi poveste kaj o njej?
- Nimam kaj povedati. - Slišal sem, da ste bili tam.
- Ne vem, ali je v bolnišnici. - Poglejmo.
- Lucas, ne? - Ja.
Ne vem, od kod dobivaš podatke,
ampak če bo kaj pomembnega, ti bomo sporočili.
Ne spusti ga naprej, Vaca.
Ji je kdo hotel škoditi?
Škoditi? Sploh ne.
- Kako dolgo jo poznate? - Odkar je začela delati v trgovini.
Pred kakšnim letom je prišla iz San Joséja del Pacífica.
Najbrž je bilo tam hudo.
- Je pred čim bežala? - Ne.
Ne da bi vedela.
Ni ji bilo lahko.
Poznate kakšnega njenega sorodnika? Prijatelja? Znanca? Fanta?
Ne, ni imela fanta.
- No, bil je neki tip. - Tip?
Ja, osvajal jo je. Ampak ga ni upoštevala.
- Zahajal je v trgovino s čevlji. - Kaj nam lahko poveste o njem?
- Brado je imel. - Kaj še?
V mestu je na tisoče ljudi z brado. Je bil visok? Nizek? Suh?
- Visok, močan in bogat. - Kaj še?
Bogat? Kako to mislite?
Elegantno je bil oblečen.
Vedno je bil urejen.
Almi sem rekla, naj gre ven z njim.
Veste, kako mu je ime?
Res ne poznate njegovega imena?
To je bistveno za pomoč vaši prijateljici.
- Bi ga prepoznali na fotografiji? - Izvolite. Vsak podatek bi nam koristil.
Če se spomnite česa, kar bi nam lahko koristilo, pokličite Díaza.
Policiji sem že vse povedala.
Pakiram, da ne bom plačala še za en mesec.
Mi pomagaš prepoznati avto, ki si ga videla v uličici?
Čemu? Saj so že ujeli Tita Floresa.
Gnije, kot si zasluži.
Tito Flores ni znal voziti.
Kaj govoriš?
Nočem prehitro sklepati,
ampak mogoče Tito Flores ni bil Slačilec.
Torej ste ujeli napačnega?
Preiskujemo vse možnosti.
Bi mi pomagala?
Prosim.
Na pokopališču je bil avto z belo streho.
Otrpnila sem, zato nisem videla tablice.
Prinesla sem izrezke avtomobilov. Povej, če je kateri izmed njih.
Stotnik. Jessico sem obiskala.
Pokazala sem ji avte. Na tega je pokazala.
Enak model kot tisti na pokopališču. Z okroglimi lučmi.
- Zakaj še vedno govoriš o tem? - Ker sva videli enak avto.
Jaz sem videla temnordečega, ona pa rjavega.
Mogoče zaradi teme ni dobro videla.
Kaj misliš, koliko avtov z belo streho je v mestu?
Tisoče.
Veš, kaj je to?
Klinčevo naključje.
Ampak če imajo lastniki modela zločinsko preteklost,
- bi to nekaj pomenilo, ne? - Ne.
Zjutraj si zamudila.
To je tvoja služba.
Tvoja služba, jebenti. Bi rada, da te odpustim?
Pojdi arhivirat kartoteke. Tri ure več boš delala.
Pa na klice odgovarjaj.
Odnesi sličice.
G. Cabos hoče nekaj razglasiti.
Posluh, prosim!
Stopite v osrednjo pisarno.
Nekaj pomembnega bom razglasil.
No, veste,
prvič v 27 letih, odkar imam to podjetje,
bom imenoval družabnika, ki mi ga bo pomagal voditi.
Nekoga, ki deli mojo vizijo prihodnosti.
Nekoga, ki ima talent, željo
in potreben dar za vodenje,
da gre še dlje, kot bi lahko šel sam.
Prosim, čestitajmo
Miguelu Ballastu.
Jaz? Res?
Alex, nisem vedel.
- Hvala. - Čestitam.
Brez tebe mi ne bi uspelo.
- Privoščim ti. - Hvala.
Cabos je pravkar za družabnika imenoval Miguela.
Zelo mi je žal. Nisem mislila...
- Nisem hotela... - Sem rekel, da bo tako.
Ne moreš nič narediti?
Gotovo je kaj. Mogoče bi lahko...
Kaj bi rada od mene? Da ga grem prosjačit?
Naj mu rečem, da sem veliko boljši arhitekt od Miguela
in da si zaslužim mesto družabnika? Bi to rada?
Pred vsemi je povedal, prekleto.
- Ne vem, kaj naj rečem. - Nič ni treba reči. Dovolj si povedala.
Nocoj bomo slavili Miguelovo napredovanje. Hočem, da si ob meni.
- Nocoj? Ampak moram... - Kaj?
- Kaj moraš, María? - Ostati moram v službi in arhivirati.
Boš pa drugič.
Drugič boš arhivirala. Nocoj moraš biti z mano.
Vem, da je pomembno. In rada bi bila tam, ampak...
Vsaj potrudila bi se lahko. V tej godlji sva zaradi tebe. María?
Ob sedmih je.
- Prav. - Prosim.
Videla bom, kaj lahko naredim.
Oprosti.
Ga. Vitse je tu.
Presenečenje.
- Živjo. - Živjo.
Nekaj dni bom tu.
Hotel ne napreduje tako dobro, odkar si ga zapustil.
Ampak nisem zato tu.
Zanima me, ali si nocoj prost.
Nocoj imam opravke.
Še vedno bi rad rešil zakon. Je tako?
V sejni sobi bom. Z bebcem, ki te je zamenjal.
Lepo te je videti.
- Pecivo iz Pilarice. - Si mislil, da bom šla drugam?
Hvala, da si prišla.
Kje je Clara? V službi?
- Ne hodi v službo. - Saj res, bolj gospodinjska je, ne?
Prostovoljka v otroški bolnišnici.
Se sprehodiva?
- Policija me noče zraven. - Povej kdo, pa bom uredila.
Sinoči so v jarku našli žensko.
- Mrtvo? - Na intenzivni je.
Inšpektorja mi nočeta nič povedati.
Ampak medicinska sestra je potrdila, da je tam.
Nekdo jo je hotel zadaviti.
To poslušaj...
Našli so jo v perilu.
Mater. Slačilec.
- Ni nujno. - On je.
- Ni nujno? - Mogoče je posnemovalec.
Ko je tak morilec v medijih,
se najdejo bolniki, ki ga hočejo posnemati.
- To se je zgodilo po Jacku Razparaču. - Ne! Povedale smo jim!
- Pa nas niso poslušali. - Vem. Ampak ne smemo domnevati.
Ne domnevamo. Policija je domnevala, ko je aretirala Tita.
- S kom si govoril? - S Herrero.
Videti moramo kartoteko. Priskrbi nam jo lahko samo Gabina.
Halo? Sofi.
Čim prej potrebujem analizo vrvi Alme Álvarez, prosim.
Hvala.
Kako je brat, zaradi katerega so ulice spet varne?
Dobro. Delo imam, prav?
Utrujen si.
Saj veš, kaj se zgodi, ko ne spiš.
- To ni tvoj problem. - Krivičen si.
Če iščeš pravičnost, si na napačnem kraju.
Moral bi govoriti s kom.
Prav, pustiva tvoje zdravje.
Pripoveduj mi o primerih, kot včasih.
Kot včasih? Ko nisi bila opravljivka?
Saj vse, kar se dogaja tu, poveš prijateljicam, ne?
Gabina, kaj si? Herrerova ali plavček?
Zbudila se je.
Premisli o vprašanju.
Ven iz moje pisarne.
Bravo, Gabina. Poglejmo, kaj je tu. Alma Álvarez.
Vse se ujema. Zadavljena, v perilu.
Gležnji in zapestja zvezani z vrvjo.
Naročili so laboratorijsko analizo vrvi. Če bo enaka kot druge,
ne bo dvoma, da je Slačilec še živ.
Analizo bo naredila Sofía.
Kako dobri prijateljici sta s Sofío? Lahko ima težave.
Ne vem, je pa edina, ki ima dostop do tega podatka.
Brat meni, da je posnemovalec.
- Ni logično. - Lucas pravi,
da se to zgodi, ko morilec postane slaven.
PODPLUTBE NA GRLU
- Zataknil se je. - Popravila ga bom.
- Izvoli. - Previdno z izvirniki.
Vrniti moramo take, kot smo jih dobile.
Vemo, da jih ni ubil Tito.
- Zakaj bi bil posnemovalec? - Prvim samo, da je mogoče.
Tako mislita moj brat in Lucas.
Tako je bilo tudi po Jacku Razparaču. Kaj? Tako pravijo.
Tu je nekaj.
Govorili so z Bertho Coura. Almino sodelavko.
V trgovini jo je obiskoval moški.
Kolikokrat je prišel sem?
Nazadnje je odšel besen.
- Zakaj? - Ker ni prenesel zavrnitve.
Včeraj jo je grobo zgrabil za roko.
Mislite, da je bil on?
Oprostite, ne morem nehati jokati.
Ne opravičuj se. Nisi kriva za to.
- Bi kozarec vode? - Ja, prosim.
- Alma bo preživela, ne? - Zdravniki se trudijo.
Dobra prijateljica je.
Kaj mislite z "dobra prijateljica"? Mi poveste primer?
Dva otroka imam. In ko sem imela težave,
me je nadomeščala, da sem lahko šla.
Hvala.
Bertha, mogoče veste, ali je imel tak avto?
Ne, ni prišel z avtom.
Je napisal ime na račun ali plačal s čekom?
Ne, z gotovino je plačal.
Dal mi je posetnico za Almo.
Seveda, dala ji jo bom.
Poglejmo.
Glede na njeno zmrdovanje jo je najbrž vrgla stran.
- Juan Domingo Callos Robles. - Ja.
- Nam posodite telefonski imenik? - Ja.
To moramo povedati Gerardu.
Ker so nas nazadnje tako poslušali?
Kaj pa naj? Ga prijavimo anonimno?
Večina anonimnih namigov je lažnih.
- Ne bodo preverili. - Nekaj moramo narediti.
Se strinjaš, da nas ne bodo vzeli resno?
Veš, koga bodo vzeli resno? Bertho.
Bertha bi lahko policiji povedala, da je pustil posetnico za Almo,
ko je prišel kupit čevlje.
- To mi je všeč. - Čas je že bil, draga.
Malice je konec. Greš nazaj na postajo?
Uredit se grem za Alejandrov dogodek.
- Če boš odsotna, boš ob službo. - To mu veliko pomeni.
Tebi pa veliko pomeni ta služba. Sporoči mu, da moraš delati.
Zaradi mene ni napredoval.
Kaj, če ti izgubiš službo zaradi njega?
Sta si potem bot?
- Ne razumeš me. - Ne?
Ne. Seveda ne.
Hočeš zavreči vse, za kar si se trudila?
Boš vsak dan sedela doma in čakala?
Vedno si ga podpirala. Naj zdaj on podpre tebe.
Premisli o tem.
Spomnila sem se, da ji je dal posetnico. V smetnjaku sem jo našla.
- Halo? Herrera. - Inšpektor, imam rezultate.
- Sofi, kaj si ugotovila. - Ne bo vam všeč.
Vrv je izdelana ročno.
Enaka sintetična vlakna in pletivo kot pri drugih.
Koliko vrvi je lahko iz enakih vlaken?
V tem primeru samo ena.
Praviš, da je enaka vrv, ki smo jo našli pri drugih žrtvah?
Pravim, da je Slačilec še živ.
Rad bi videl poročilo.
- Seveda. - Hvala.
- Kaj bomo? - Dobra novica.
Bertha Coura, žrtvina prijateljica, je prinesla
ime prasca, ki je nadlegoval njeno prijateljico.
Juan Domingo Callos Robles. Sedem prijav zaradi nasilja.
Poskus posilstva. Vedno se je izmazal.
Je to njegov naslov?
Gremo. Pojdimo po prasca.
Nehaj me zasledovati. Ne bom ponavljal.
Če niso odobrili dovoljenj, si ti kriva.
Si ti kriva!
Se zavedaš, kaj mi govoriš?
- Da je policija... - Ja, vem, kaj ti govorim.
Policija je prijela napačnega.
- Potrebujem uslugo. Lucas. - Povej.
Pojdi k inšpektorju Herreri
in ga prosi, naj ponovno odpre primer.
Veš, kaj tu naredijo z novinarji, ki se vtikajo v policijo?
Ali vem?
Ti ne razumeš, kako je biti ženska in vedeti, da je prasec na prostosti.
Prav, govoril bom z njim.
- Lucas. - Kaj je?
Vem, da imaš punco.
Meni je prav.
Če me nočeš več videti, me poglej v oči in to reci.
Punco imam.
Nočem te več videti.
Prosim.
Gospodje, živega hočemo.
Tepli ga bomo, dokler ne pove vsega.
- Če se bo upiral, veste, kaj morate. - Ja.
Policija! Je kdo doma?
Kaj hočeš?
López, zberi se. Teci! Dajmo, gremo.
María. Si dobro?
Ja.
Kje si imela glavo? Kako si šla lahko sama za njim?
Ne vem. Nisem pomislila.
Nisi pomislila?
Veš, da bi te lahko ubil?
Ja. Ampak...
Nisem mu hotela slediti.
Zanimalo me je samo, ali ima avto z belo streho.
Ko je pripeljal ven...
Ne vem, kaj me je prijelo.
Obljubi, da sama tega ne boš več naredila.
- Prav. - Prisezi, jebenti.
Prisežem.
Pojdiva. Tvoj avto bo popravljen šele jutri.
Na postajo moram.
Ne, nič več.
Ángeles se je ponudila, da te zamenja,
- da greš lahko z Alejandrom. - Res?
- Skoraj sedem je. - Pojdiva.
V rjav avto je sedla.
- Z belo streho. - Ja, povedali ste že.
- Ne spomnite pa se znamke? - Tak je bil.
- Prav ta model? - Tak je bil, ja.
Osumljenca so pripeljali. Zaradi ženske sinoči.
Je to on?
O bog, on je.
María je rekla, da ga še niste ujeli.
- Zakaj si jo, pizdun? - Gospa, nehajte!
- Spravite to noro babo stran. - Kreten, crkni!
- Poberi se! - Spravite jo stran!
- Naj crkne! - Gospa!
- Pustite me! - Pomirite se.
Je priča pri primeru goljufije. Nima zveze z umori.
- Vaca, prinesi vodo. - Lipov čaj.
Ste dobro?
Vemo, da si jo vsaj štirikrat obiskal v trgovini.
Zalezoval si jo, kreten.
Ko si bil nazadnje tam, si ji grozil.
To ni zločin, ne?
Prav imaš.
Ni zločin.
To pa je, prasec.
Kaj ima to z mano?
Ti mi povej.
- Mislite, da sem to jaz naredil? - Kje si bil v torek zvečer?
Doma v Cuernavaci z Ano Nuñez.
Kdo je Ana Nuñez?
- Moja zaročenka. - Zaročenka?
- Pa ve za Almo? - Ni kaj vedeti.
Povej mi nekaj, pezde.
Si jih zvezal, preden si jih zadavil ali po tem?
Dovolj imam. Domov hočem.
Misliš, da si frajer. Ker misliš, da je mrtva.
Ampak nekaj ti bom povedal, pezde.
Živa je.
Živa je in prepoznala te bo.
Do smrti boš gnil v ječi.
Ne zajebavaj se.
Še mrtva ni.
Veš...
To boš obžaloval, pezde.
Vse ti bom vzel.
- Dober večer. - Živjo.
Avto je brez poškodb.
- Čudovita si. - Res?
- Si? - Ja.
Hvala.
Zakaj mi pomagaš?
Še vedno se mi zdi prasec, toda če praviš, da se bo spremenil, ti verjamem.
María. Pridi.
- María. - Esme.
- Lepo te je videti. - Enako.
- Čestitam zaradi Miguela. - Hvala. Presenečenje je bilo.
Ko me je klical, mi je ponev padla iz rok.
- Si predstavljam. - Mislil je, da bo napredoval Alejandro.
Ni si predstavljal, da bo šef mentorju.
Tvoja pričeska mi je všeč. Prikupna je.
- Hvala. Si videla Alejandra? - Ne.
Pravočasno sva prišla in ga nisva videla.
Čudno.
- Živjo. - Živjo.
- Potrebuješ pomoč? - Ne.
Bi te motilo, če ostanem?
Ne.
- Tvoj brat zaslišuje Juana Callosa. - Ja.
Ni mu všeč, kadar se moti.
Pa tudi ne posluša drugih.
Ne.
Nisi tak kot on.
Najbrž res ne.
Zelo iskrena si.
To je redkost.
Ti nisi iskren?
Ne toliko, kot bi hotel biti.
Škoda.
Hočem reči,
ne rečem vedno tistega, kar želim.
Kar res mislim.
Zato zaidem v težave.
Jaz pa zaidem v težave, ker povem, kar mislim.
Babica pravi, da ne zanima vseh, kaj mislim.
Mene ne bi motilo, če bi vedel.
- Kaj praviš? - Pokaži.
Všeč mi je.
Super je. Če bi šli na semenj.
- Samo to sem vzela. - Lahko ti posodim jakno.
Z Ángeles sem govorila. Še vedno zaslišujejo Maríjinega napadalca.
Skrbi te, da je tip Slačilec, ne?
Zakaj bi me to skrbelo?
Ker bi pomenilo, da tvoj brat ni popoln.
Povedal mi boš, kje, hudiča, si bil v torek ponoči.
Misliš, da bom odgovoril drugače,
- če boš ponavljal vprašanje? - Spregovoril boš, klinc.
- Pusti me. - Pridi ven.
- Kaj hočeš, jebenti? - Stopi ven za hip.
Ana Nuñez je potrdila, da sta bila v Cuernavaci od šestih naprej.
Česa ne poveš.
- Gotovo krije prasca. - Ne, ker nista bila sama.
- Z njima je bil njegov oče. - In?
Kdo je njegov oče?
Sodnik Callos.
Takoj ga moramo izpustiti.
Jebenti mater!
- Kaj je? - Tu Lucas Otero.
- Spoznala sva se v bolnišnici. - Ja, kaj hočeš?
Neki podatek bi rad preveril pri vas.
Ženska, ki so jo našli v jarku, je bila takrat v bolnišnici, ne?
Natančno povej, kaj bi rad.
Slišal sem, da so žrtev našli z zvezanimi rokami in gležnji.
Očitno je Slačilec še na prostosti.
Poslušaj.
Če boš objavil ta podatek,
boš oviral preiskavo v teku. Razumeš, ne?
- Ljudje imajo pravico vedeti. - Tak članek bi pomagal tvoji karieri, ne?
- Brez zamere, ne poznate me. - Poslušaj, mulc.
Tudi ti ne poznaš mene. Jasno?
Jebenti mater!
- Živjo. - Živjo, kako si?
- Dobro. Ti? Je vse v redu? - Ja.
- Se me spomniš? - Seveda.
Živjo.
Nočem biti vsiljiv, ampak ali nisi ti na naslovnici Gran Hogarja?
- To si ti, ne? - Ja.
Prebral sem članek in te prepoznal.
Članek je zelo zanimiv.
Nisem še spoznal slavne osebe.
- Na primer? - Tebe.
Ti lahko plačam pijačo?
Hvala. Ampak ne, hvala.
Oprosti. Lahko noč.
To ni bilo lepo.
Prvo pravilo. Ne sprejmi pijače od prvega ponudnika.
Zakaj ne?
Ne vem. Vsak ima svoja pravila. To je moje.
- Na zdravje. - Na zdravje.
Mama. Je Alejandro tam?
Ne. Na zabavi je. Kje si pa ti?
Na zabavi. Že nekaj časa sem tu, pa ga ni.
Rekel je, da ne boš prišla.
- Uspelo mi je priti, ampak ga ne najdem. - Če ga ni, je najbrž na poti tja.
Otroka!
- Povej mu, da moram nazaj na postajo. - Nehajta. María.
Sta res policistki?
- Poskušava biti. - Kako to misliš "poskušava"?
Pokaži malo spoštovanja. To je policistka Gabina Herrera,
ki je brez dvoma najboljša policistka v mestu.
Kako vkleneš človeka?
Zgrabiš ga,
- mu zviješ roke... - Ne razlagaj mi.
Pokaži mi. Mene vkleni.
- Resno? - Ja.
- Daj mi roko. - Roko?
Sprosti se in...
Pomirite se. Samo igra je.
- Pazi, kaj si želiš, Dario. - Razumem, dobri sta.
- Greva plesat? - Ja.
- Na stranišče grem. - Ja.
Vrnil se bom.
- Si cela? - Ja.
- Se nisi udarila? - Ne.
- Bi šla na zrak? - Ja.
- Prijetno! - Notri je prevroče.
Ja.
Odlično plešeš.
- Ne. - Ja. Res, dobro plešeš.
Hvala.
Ne.
Počasi. V redu je.
- Čakaj! - V redu je.
Čakaj! Čakaj!
Čakaj! Ne!
- V redu je. - Čakaj!
Ne!
Kaj je narobe s tabo?
- Pusti jo! - Kdo si pa ti, pezde?
Kaj ti je?
- Kaj je bilo? Kaj si ji naredil? - Nič. Mahnila me je.
Si dobro?
- Hvala. - Greva?
- Si dobro? - Jebi se, kreten.
- Kaj je bilo? Nič nisem naredil! - Greva.
Saj veš, ženske.
Ni bil on. Alibi ima.
Nemogoče.
Spet smo na začetku.
Je možev dogodek končan?
Ja. Prej se je končal.
- Hvala, da si me nadomeščala. - Za to so dobri prijatelji.
Ángeles, super si.
Hvala.
Se oglasim?
Ne. Pojdi počivat. Že preveč si naredila.
Adijo.
Policija. Dober večer.
Ja. Povejte.
Prav. Seveda.
- Živjo. - Živjo.
- Kako si? - Dobro.
- Ti? - Zdaj bolje.
Policija. Dober večer.
- Rad bi govoril s policistom. - Policistka sem.
Policistka si? Ne bi morala biti doma z družino?
- Kdo je to? - Pravijo mi
Slačilec.
Prihodnjič...
- Očitno smo se zmotili. - Mi?
Zaupamo vam.
Zbrala sem podatke lastnikov. Izstopa eden.
Nekaj smo spregledali.
Obveščamo vas, da smo vstopili v drugo fazo preiskave.
WOMEN IN BLUE
Prevedla Lorena Dobrila